Temeljem članka 5.8 Statuta Saveza izviđača Hrvatske, Vijeće SIH-a raspisuje
JAVNI POZIV ZA ISKAZ INTERESA ZA 
OBNAŠANJE DUŽNOSTI GLAVNOG NAČELNIKA

SAVEZA IZVIĐAČA HRVATSKE
Pozivaju se zainteresirani članovi Saveza da iskažu interes za obnašanje dužnosti Glavnog načelnika Saveza izviđača Hrvatske.

Kandidati moraju ispunjavati sljedeće formalne uvjete:

· stariji od 18 godina,

· član Saveza izviđača Hrvatske,

· nije obnašao dužnost načelnika SIH-a u dva prethodna mandata uzastopno.

Također kandidati moraju ispunjavati i sljedeće uvjete:

· poznavanje sustava upravljanja Saveza izviđača Hrvatske

· poznavanje temeljnih načela Izviđačkog pokreta i Izviđačke metode

· pridržavanje i osobno zastupanje vrijednosti Izviđačkog pokreta

· poznavanje normativnih akata Saveza izviđača Hrvatske

· poznavanje engleskog jezika u govoru i pismu

· izražene međuljudske i komunikacijske vještine

· izražene organizacijske sposobnosti

· znanje upravljanja projektima

· znanje korištenja računala (OS Windows i MS Office paket ili odgovarajuće)

· poželjno najmanje 3 godina iskustva na rukovodećim poslovima u izviđačkoj udruzi, zajednici izviđačkih udruga, odnosno u Savezu izviđača Hrvatske.
Temeljem odluke s 5. sjednice Vijeća SIH-a održane 15. lipnja 2014. godine u Zagrebu dužnost Glavnog načelnika je volonterska dužnost (do kraja 2014. godine, a daljnja odluka donijet će se ovisno o okolnostima).
Prema članku 5.18 Statuta SIH-a, Glavnog načelnika SIH-a imenuje Vijeće na rok od tri godine uz suglasnost Predsjednika SIH-a.
Obrazac za kandidaturu dostavlja se zajedno s ovim Pozivom, a dostupan je u Uredu Saveza. Obrascu treba priložiti osobni životopis.
Rok za dostavu kandidatura je 30. studenog 2014. godine.
Za provjeru formalnih uvjeta iz ovog Poziva zadužen je Ured SIH-a. Kandidati mogu dobiti potrebne dodatne informacije putem Ureda SIH-a (način ispunjavanja obrazaca, dostava dokumentacije).

U privitku ovog poziva nalazi se specifikacija zadataka i odgovornosti Glavnog načelnika i resornih načelnika, sukladno Statutu SIH-a.

Predsjednik Vijeća SIH-a

Zdenko Hudina
SISTEMATIZACIJA POSLOVA I ZADATAKA VOLONTERSKIH DUŽNOSNIKA SAVEZA

Glavni načelnik Saveza izviđača Hrvatske
1) Broj volontera: 1

2) Stručna sprema: minimalno srednja stručna sprema

3) Drugi uvjeti: 
a) poznavanje sustava upravljanja Saveza izviđača Hrvatske

b) poznavanje temeljnih načela Izviđačkog pokreta i Izviđačke metode

c) pridržavanje i osobno zastupanje vrijednosti izviđačkog pokreta

d) poznavanje normativnih akata Saveza izviđača Hrvatske

e) poznavanje engleskog jezika u govoru i pismu

f) izražene međuljudske i komunikacijske vještine

g) izražene organizacijske sposobnosti

h) znanje upravljanja projektima
i) znanje korištenja računala (OS Windows i MS Office paket ili odgovarajuće)
j) poželjno najmanje 3 godina iskustva na rukovodećim poslovima u izviđačkoj udruzi, zajednici izviđačkih udruga, odnosno u Savezu izviđača Hrvatske.

4) Opis poslova i zadataka:
a) Programi i aktivnosti Saveza

i) Osmišljava i izrađuje prijedlog godišnjeg plana nacionalnih programa i aktivnosti Saveza.

ii) Inicira i koordinira izradu projekata Saveza (dokumentacija).

iii) Pruža podršku voditeljima projekata Saveza u skladu sa svojim mogućnostima.

iv) Pruža podršku izvršnim organizatorima nacionalnih aktivnosti Saveza u skladu sa svojim mogućnostima.

v) Nadzire provedbu projekata i nacionalnih aktivnosti Saveza.

vi) Sudjeluje u izradi izvještaja za donatore.

vii) Pruža podršku načelnicima SIH-a.

viii) Koordinira i nadzire rad načelnika SIH-a.

ix) Koordinira i nadzire zahtjevnije projekte Saveza.

b) Podrška izviđačkim udrugama Saveza

i) Zastupa Saveza u okviru punomoći dobivene od predsjednika Saveza .

ii) Pruža podršku voditeljima izviđačkih skupina vezano za provedbu izviđačkih programa.

iii) U okviru svog stručnog znanja sudjeluje u programima edukacije i obuke Saveza.

c) Izvještavanje tijela upravljanja Saveza

i) Izrađuje i podnosi izvještaje o provedbi nacionalnih programa i aktivnosti.

ii) Sudjeluje u izradi godišnjeg izvješća o radu Saveza (nacionalni programi i aktivnosti Saveza).

d) Komunikacija i suradnja

i) Surađuje s dužnosnicima i članovima tijela upravljanja Saveza.

ii) Sudjeluje na sjednicama tijela upravljanja Saveza.

e) Ostali poslovi:

i) Sudjeluje u izradi nacrta općih akata Saveza vezanih uz nacionalne programe i aktivnosti.
